

**Глубокое ауданы бойынша жер салығының мөлшерлемелерін арттыру туралы**

Шығыс Қазақстан облысы Глубокое аудандық мәслихатының 2018 жылғы 30 қарашадағы № 26/7-VI шешімі. Шығыс Қазақстан облысы Әділет департаментінің Глубокое аудандық Әділет басқармасында 2018 жылғы 11 желтоқсанда № 5-9-188 болып тіркелді

      РҚАО-ның ескертпесі.  
      Құжаттың мәтінінде түпнұсқаның пунктуациясы мен орфографиясы сақталған.

      "Салық және бюджетке төленетін басқа да міндетті төлемдер туралы" (Салық кодексі) 2017 жылғы 25 желтоқсандағы Қазақстан Республикасы Кодексінің 510-бабының 1-тармағына, "Қазақстан Республикасындағы жергілікті мемлекеттік басқару және өзін-өзі басқару туралы" 2001 жылғы 23 қаңтардағы Қазақстан Республикасы Заңының 6 - бабы 1-тармағының 15) тармақшасына, "Глубокое ауданының жерлерін аймақтарға бөлу жобасын (схемасын) бекіту туралы" 2015 жылғы 20 қазандағы № 40/8-V Глубокое аудандық мәслихатының шешіміне (Нормативтік құқықтық актілерді мемлекеттік тіркеу тізілімінде № 4240 болып тіркелген) сәйкес, Глубокое аудандық мәслихаты ШЕШІМ ҚАБЫЛДАДЫ:

      1. Осы шешімнің қосымшасына сәйкес, "Салық және бюджетке төленетін басқа да міндетті төлемдер туралы" (Салық кодексі) Қазақстан Республикасы Кодексінің 505-бабында белгіленген, жер салығының мөлшерлемелері жер салығының базалық мөлшерлемелерінен арттырылсын.

      2. "Салық және бюджетке төленетін басқа да міндетті төлемдер туралы" (Салық кодексі) Қазақстан Республикасы Кодексінің 506 – бабында белгіленген жер салығының мөлшерлемелері жер салығының базалық мөлшерлемелерінің 50 пайызына арттырылсын.

      Ескерту. 2 тармақ жаңа редакцияда - Шығыс Қазақстан облысы Глубокое аудандық мәслихатының 29.04.2021 № 5/4-VII шешімімен (01.01.2020 бастап қолданысқа енгізіледі).

      3. Осы шешім 2019 жылдың 1 қаңтарынан бастап қолданысқа енгізіледі.

|  |  |
| --- | --- |
| *Сессия төрағасы* | *В. Бородина* |
| *Глубокое аудандық* |
| *мәслихатының хатшысы* | *А. Баймульдинов* |

|  |  |
| --- | --- |
|  | Глубокое аудандық  мәслихатының  2018 жылғы 30 қарашадағы  № 26/7-VI  шешіміне қосымша |

**Глубокое ауданы бойынша жер салығының мөлшерлемелері**

|  |  |  |
| --- | --- | --- |
| № аймақтар | Аймаққа кіретін елді мекендер | "Салық және бюджетке төленетін басқа да міндетті төлемдер туралы" (Салық кодексі) Қазақстан Республикасы Кодексінің 505-бабында белгіленген базалық салық мөлшерлемелерін арттыру пайызы |
| 1 | Глубокое кенті, Белоусовка кенті, Прапорщиково ауылы, Опытное поле ауылы, Солнечное ауылы | 50% |
| 2 | Верхнеберезовский кенті, Алтайский кенті, Предгорное ауылы, Кожохово ауылы | 49% |
| 3 | Веселовка ауылы, Березовка ауылы, Секисовка ауылы, Прогресс ауылы, Уварово ауылы | 48% |
| 4 | Перевальное ауылы, Белокаменка ауылы, Бобровка ауылы, Тарханка ауылы | 47% |
| 5 | Ушаново ауылы, Степное ауылы, Быструха ауылы, Планидовка ауылы, 226 км разъезді, Черногорка ауылы | 46% |
| 6 | Ново Михайловка ауылы, Заречное ауылы, Каменный Карьер ауылы, Новая Ульба ауылы, Ульба Перевалочная станциясы, Винное ауылы, Малоубинка ауылы | 45% |
| 7 | Черемшанка ауылы, Горная Ульбинка ауылы, Зимовье ауылы | 44% |
| 8 | Калинино ауылы, Сметанино ауылы, Красная Заря ауылы | 43% |
| 9 | Веселое ауылы, Аврора станциясы | 42% |
| 10 | Волчиха ауылы, Топиха ауылы, Карагужиха кенті | 40% |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК